Mietimme syväluotaavasti, mitä projektissa vaaditaan, millainen tiimi toimii ja millaisia ominaisuuksia tiimiltä ja sen jäseniltä vaaditaan. Pyrimme kertomaan mahdollisimman tarkasti, mitä tietyssä roolissa vaaditaan ja millainen yksilö rooliin sopii. Roolien avulla muodostetaan mahdollisimman toimiva ja tiivis tiimi, jossa jokaisella on omat vastuunsa.
Roolit ovat kuitenkin loppujen lopuksi suuntaa antavia ja mukautuvat projektin edetessä, jonka vuoksi roolikuvauksetkaan eivät ole erityisen spesifejä. Projekteissamme ei siis ole lähtökohtana, että rooleja noudatetaan orjallisesti, vaan lähes aina kaikki pääsevät tekemään vähän kaikkea. Vastuu omasta tontistaan ei nimittäin merkitse sitä, että pitäisi itse välttämättä hoitaa kaikki tontin sisältämät tehtävät.